cyanic-selkie/wikianc huggingface dataset:
University of Oxford
Historie
I 1209 ble universitetet oppløst, som en følge av drapet på to studenter. Dette førte til grunnleggelsen av universitetet i Cambridge. 20. juni 1214 ble det gjenopprettet, etter at den pavelige legaten Nicholas de Romanis hadde forhandlet frem et charter. Den formelle statusen som universitet ble bekreftet først i 1571, under Act for the Incorporation of Both Universities. Det formelle navnet ble The Chancellor, Masters and Scholars of the University of Oxford.
En kjent hendelse i universitetets historie er St. Scholasticas dag-opptøyene den 10. februar 1355. Etter en disputt om øl mellom studenter og borgere på et skjenkested, forekom det flere væpnede sammenstøt mellom de to gruppene de neste to dagene. 63 studenter og forskere og omkring 30 borgere ble drept. Disputten ble avgjort rettslig, i universitetets favør. Den 10. februar hvert år måtte byens borgermester og rådmenn gå barhodet gjennom byen, og betale en penny for hver av de 63 drepte universitetsmennene. Denne boten ble avskaffet i 1825, da borgermesteren nektet å utføre seremonien.
Struktur
Sentralenheten har en oppbygning som ligner andre universiteters struktur. Den er inndelt i avdelinger etter studieemne, og disse har en viktig rolle i utdanningstilbudet på flere nivåer, spesielt i forhold til organisering av forelesninger og klasseundervisning, og eksaminering av studentene. De er også viktige forskningsenheter, ofte finansiert av eksterne enheter.
Keiser Gong av Song
Biografi
Gongdi var bare tre år gammel da han besteg tronen i 1274 etter at faren hans, keiser Duzong av Song, døde. Hans styre begynte under regentskapet til hans bestemor storenkekeiserinne Xie og hans mor enkekeiserinne Quan.
I Gongdis regjeringstid vaklet Song-dynastiet for det invaderende mongolske Yuan-dynastiet, hvis styrker hadde krysset Yangtzefloden og så rykket frem mot hovedstaden Lin An (dagens Hangzhou). Storenkekeiserinne Xie måtte kapitulere; Gongdi ble tatt til fange, degradert til hertug, og ble senere buddhistmunk. Han oversatte buddhistiske tekster til kinesisk, og fikk en viss betydning i religiøs sammenheng.
University of Oxford
Struktur
Det akademiske året består av tre trimestre, hver på åtte uker. Trimestrene har navn etter religiøse fester ved begynnelsen av hver periode, en levning fra universitetets religiøse opphav. Michelmas Term varer fra tiden rundt mikkelsmesse i begynnelsen av oktober til begynnelsen av desember; Hilary Term normalt fra tiden rundt festen for Hilarius av Poitier den 13. januar til rett før påske (den flyttes nå ofte slik at avslutningen ligger kort tid før påske), og Trinity Term fra tiden rundt Treenighetssøndag etter påske, til juni. Dette er de korteste studieperiodene blant britiske universiteter, noe som medfører et enormt arbeidspress. Det forutsettes at studentene bruker de lange feriene til å forberede seg på neste trimester.
Rangeringer
University of Oxford ble rangert som nummer 2 av 126 britiske universiteter på Complete University Guides liste for 2016 og som nummer 2 av 119 britiske universiteter på The Guardians 2016-liste.
THE World University Rankings 2014-2015 plasserte universitetet som det 3. beste av de 500 beste universitetene i verden. I QS World University Rankings for 2014 rangerte universitetet som nummer 5 og i Academic Ranking of World Universities (Shanghai-rankingen) for 2014 som nummer 9 av verdens universiteter.
Vazelina Bilopphøggers (1982)
Vazelina Bilopphøggers er en musikk-kassett utgitt av Vazelina Bilopphøggers i 1982 og ble produsert av Jan Paulsen.
Son Servera
Son Servera er en by og kommune i det østlige Spania, på øya Mallorca i provinsen Balearene. Kommunen har 11,835 innbyggere (2021).
Operasjon Passop
Operasjon Passop var en vellykket sabotasjeaksjon som fant sted i havnen i Moss 10. mars 1945. Den gang senket lokale medlemmer av Milorg, ved hjelp av en hjemmelaget torpedo, den store flytekranen «Goliat», som skulle losse seks store lokomotiver fra skipet D/S «Pommern».
Bakgrunn
«D/S Pommern» skulle opprinnelig ha blitt losset i Horten, men flytekranen der hadde blitt ødelagt under et bombeangrep mot Marinens Hovedverft natt til 23. februar 1945. «Goliat» ble fraktet fra Larvik til Værlebrygga i Moss dagen før aksjonen. Kranen, som i 1929 var Norges største av sitt slag, hadde en løfteevne på 150 tonn og var omtrent 55 meter høy over dekk. Lokomotivene skulle bistå tyskernes utskiping av soldater og materiell til kontinentet.
Torpedoen
Torpedoen, som ble kalt «Fisken», ble i løpet av tre måneder laget av Eilert Thorgersen og Georg Gornitzka ved Thorgersens bilverksted i Kongensgate i Moss. Den opprinnelige planen var å senke et av troppetransportskipene som stadig anløp Moss havn på den tiden. Torpedoen hadde 21 kg plastisk sprengstoff, elektrisk tennmekanisme, et 12 volts akkumulatorbatteri og vannballast. Motoren var en gammel startmotor fra en personbil. Propellen var fra en gammel utenbordsmotor.
Aksjonen
Sammen med Ragnar Larsen var det Thorgersen og Gornitzka som stod for selve sabotasjeaksjonen. De bar torpedoen rundt det gamle Kurbadet i Moss, mellom tyske vaktskur og ned til stranden. Torpedoen ble siktet inn mot en av flytekranens pongtonger og gikk av med eksplosjon som skal ha blitt hørt over store deler av byen. Eksplosjonen skal ha laget et hull på omtrent to ganger tre meter og ført til at «Goliat» sank langsomt til 5,5 meters dyp.
Etterspill
Tyskerne skal ikke ha satt i verk tiltak basert på mistanke om lokal sabotasje. Aksjonen kan ha forstyrret tyskerne transportmuligheter mot slutten av krigen. Etter krigen ble Thorgersen, som leder av aksjonen, tildelt «King's Medal for Courage in the Cause of Freedom» av engelske myndigheter.
Torpedoen «Bror»
En torpedo identisk med «Fisken», ble ferdig akkurat til frigjøringen. Planen for denne, som ble kalt «Bror», var å senke «Isar», angivelig et søsterskip til mer beryktede DS «Donau». Etter å ha vært forsvunnet i mange år, ble torpedoen gjenfunnet blant noe skrap i et av Forsvarsmuseets lagre ved Karljohansvern i Horten. Torpedoen er nå utstilt av Moss og Rygge Forsvarsforening ved Rygge Museum.
Arnfinn Hofstad
Arnfinn Hofstad (født 16. mars 1934 i Verdal) er en norsk økonom og forretningsmann.
Hofstad var ansatt hos Fylkesmannen i Sør-Trøndelag 1959–1960, Asbjørn Habberstad i Oslo 1960–1963, Nordenfjeldske Treforedling i Skogn 1963–1967 og Bøndernes Salgslag i Trondheim 1967–1980. Han ble i 1980 ansatt i Norske Skogindustrier, fra 1982 til 1994 som konsernsjef. Under Hofstads ledelse ble norsk trykkpapirindustri bestående av Norske Skogindustrier, Saugbruksforeningen, Follum fabrikker og Union Co. samlet.
Hofstad har innehatt en rekke styreverv i norsk bedrifter og organisasjoner. Blant annet har han vært styreleder i Treforedlingsindustriens Landsforening, Forenede Forsikring, nestleder i Statoils styre, styreleder i Telenor og styreleder i Coop Norge da kjent som NKL.
Hofstad er siviløkonom fra Norges Handelshøyskole 1958.
I 1987 mottok han Farmands lederpris (Årets leder). Han ble i 1991 utnevnt til kommandør av Finlands Lejons orden og 2003 til ridder av 1. klasse av St. Olavs Orden.
Georgi Palazov
Han representerte Bulgaria under Sommer-OL 2004 i Athen, der han ble utslått i forsøksheatet på 100 meter butterfly.
Arkeologiåret 1801
Arkeologiåret 1801 er en oversikt over blant annet utgravninger, fødte og avdøde personer med tilknytning til arkeologi i 1801.
Margarethe Krupp
Margarethe Krupp, egentlig Margarethe Freiin von Ende, (født 15. mars 1854 i Breslau, død 24. februar 1931 i Essen) var gift med industriherren Friedrich Alfred Krupp, medlem av konsernledelsen av Kruppkonsernet som formynder for datteren og enearvingen Bertha, og dannet stiftelsen Margarethe Krupp Stiftung for boligutvikling og sto bak utviklingen av bydelen Margarethenhöhe i Essen.
Bakgrunn
Margarethe von Ende var datter av den prøyssiske overpresidenten i Provinsen Hessen-Nassau, friherre August von Ende, og grevinne Eleonore von Königsdorff. Hennes bror Siegfried von Ende var prøssisk generalløytnant, blant på vestfronten under første verdenskrig.
I to år gikk Margarethe på en Höhere Töchterschule (høyere datterskole). Etter å ha gått på lærerinneseminar virket hun som guvernante i England og i Anhalts hoff i Dessau.
Kruppkonsernet
Hun giftet seg i 1882 med Friedrich Alfred Krupp, og de fikk to døtre Bertha (f. 1886) og Barbara (f. 1887), gift med friherre Tilo von Wilmowsky i 1907.
Da ektemannen, Friedrich Alfred Krupp, døde brått i 1902 var den eldste datteren Bertha satt inn som enearving til konsernet, men hun var på dette tidspunktet ikke myndig, kun 16 år. Man valgte å løse dette ved å gjøre om konsernet til et aksjeselskap med henne som eneeier. Ledelsen av selskapet gikk videre med den eksisterende ledelsen og Margarethe Krupp ble formynder. Dette varte fram til Bartha i 1907 giftet seg med den tyske diplomaten Gustav von Bohlen und Halbach. Han tok da også navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov.
Hun var i det følgende medlem i selskapsstyret og skapte en stiftelse, og var også en av drivkreftene bak anleggelsen av Margarethenhöhe, oppkalt etter henne selv. Denne er blitt en bydel i Essen. Allerede da den ble bygd i årene 1909 til 1920 gjaldt den som et godt eksempel på en formålstjenlig og menneskelig bygningsstil. Ingen fasade er lik noen annen og bydelen har store grøntareal.
Nasja Russia. Jajtsa sudby
'Nasja Russia. Jajtsa sudby' (originaltittel: Наша Russia. Яйца судьбы) er en russisk film fra 2010, regissert av Gleb Orlov.
Handling
Historien begynner med Viktor Marianovich Ryabushkin, den rikeste milliardæren i Moskva. Han hadde gull-ballene til Genghis Khan, som ga ham rikdom og makt. Han viser ofte disse til familie og venner, men etterpå dreper han dem slik at de aldri kan fortelle hemmeligheten hans til noen andre.
Makassarolje
Makassarolje var en hårolje som ble brukt av menn på 1800-tallet og begynnelsen av 1900-tallet. Man kan si at det var forløperen til 1900-tallets Brylcreem.
Nasja Russia. Jajtsa sudby
Handling
Etter at han myrdet dem alle, bestemmer han seg for å reparere huset sitt fordi kuler har skadet veggene på bygningen. Brigadegeneral Leonid mottar en ordre om å reparere leiligheten. Men når de driver med reparasjoner, oppdager de gjemmestedet med Genghis Khans gull-kuler.
Makassarolje
Makassarolje ble laget av kokosolje eller palmeolje, tilsatt en ekstrakt fra blomstene til treet Ylang-ylang (latin: Cananga odorata) . I tillegg inngikk andre aromatiske oljer og parfyme. Navnet kommer av at de vesentlige ingrediensene opprinnelig ble innkjøpt i Makassar i Indonesia.
Bryting under samveldelekene 1978
Bryting under samveldelekene 1978. Bryting var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var ellevte gangen som bryting var med på programmet i Samveldelekene. I lekene i 1978 ble det konkurrert i ti vektklasser i bryting, kun for menn. Canada ble beste nasjon med seks gullmedaljer foran India med tre.
MSX
MSX var en standardisert hjemmedatamaskinarkitektur i 1980-årene. Det var et forsøk ledet av Microsoft på å lage en standard blant maskinvareprodusentene, startet av Kazuhiko Nishi fra Microsoft Japan. Fem millioner MSX-baserte maskiner ble solgt på verdensbasis.
Nishis standard besto for det meste av flere standarddeler; hovedprosessoren var en 3,58 MHz Zilog Z80, grafikkbrikken en Texas Instruments TMS9918 med 16 KB (KiB) dedikert VRAM, og en AY-3-8910-brikke fra General Instrument sto for lyden. Disse komponentene var utbredte i mange hjemmedatamaskiner og videospill-konsoller.
Sammen med Microsofts MSX BASIC gjorde disse komponentene MSX til en kompatibel, skjønt noe dyr, hjemmedatamaskin-pakke.
Systemet som MSX mest lignet på var hjemmedatamaskinen Spectravideo SV-328 (Spectravideo hevdet til og med at den var «MSX-kompatibel» i reklamer før MSX-systemene ble sluppet), men den var i virkeligheten ikke fullstendig kompatibel. Senere slapp Spectravideo et system, SV-728 som fulgte MSX-standarden helt.
Før Nintendos inntog, var MSX plattformen som de større japanske spillmakerne som Konami og Hudson Soft lagde spill for. Metal Gear-serien var opprinnelig skrevet for MSX-maskinvare.
Rustam Khudiyev
Rustam Khudiyev (født 6. januar 1985) er en kasakhstansk svømmer.
Han representerte Kasakhstan under Sommer-OL 2004 i Athen, der han ble utslått i forsøksheatet på 100 meter butterfly.
Hayrabolu
Hayrabolu er en by med 32 035 innbyggere (2017) i den tyrkiske provinsen Tekirdağ. Den ligger nordøst for Süleymanpaşa, nordvest for Malkara, sør for Babaeski, øst for Uzunköprü og vest for Muratlı.
Erzsébet Balázs
Erzsébet Balázs (født 15. oktober 1920 i Budapest, død 24. november 2014) var en ungarsk turner som deltok i de olympiske leker 1948 i London.
Balázs vant en olympisk sølvmedalje i turn under Sommer-OL 1948 i London. Hun var med på det ungarske damelaget som kom på andreplass i lagkonkurransen bak Tsjekkoslovakia. De andre på laget var, Anna Fehér, Erzsébet Gulyás-Köteles, Irén Karcsis-Daruházi, Mária Kövi, Margit Nagy-Sándor, Olga Tass og Edit Perényi.
Filosofiåret 1608
Filosofiåret 1608 er en oversikt over hendelser, utgivelser og personer med tilknytning til filosofi i 1608.
Volleyball under Sommer-OL 2000 – Volleyball kvinner
Volleyball for kvinner under Sommer-OL 2000 fant sted fra 16. til 30. september 2000 i Sydney.
Holtan ungdomsskole
Holtan ungdomsskole er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 400 elever. Skolen dekker skolekretsene til Granly, Sentrum og Nordskogen barneskoler.
Anna Fehér
Anna Fehér (født 24. september 1921 i Budapest, død 30. desember 1999 i Budapest) var en ungarsk turner som deltok i de olympiske leker 1948 i London.
Fehér vant en olympisk sølvmedalje i turn under Sommer-OL 1948 i London. Hun var med på det ungarske damelaget som kom på andreplass i lagkonkurransen bak Tsjekkoslovakia. De andre på laget var Erzsébet Balázs, Erzsébet Gulyás-Köteles, Irén Karcsis-Daruházi, Mária Kövi, Margit Nagy-Sándor, Olga Tass og Edit Perényi.
Hjörtur Már Reynisson
Hjörtur Már Reynisson (født 28. mars 1983) er en islandsk svømmer.
Han representerte Island under Sommer-OL 2004 i Athen, der han ble utslått i forsøksheatet på 100 meter butterfly.
Gleb Orlov
Gleb Iljitsj Orlov (Глеб Ильич Орло́в; født 1969) er en russisk regissør.
El viaje del vikingo soñador
El viaje del vikingo soñador (Reisen til den drømmende vikingen) er en bok som ble publisert i 2014 er skrevet av forfatteren Ana Merino og illustrert av Francesc Capdevila, kjent med sitt artistnavn Max. Den er en del av tradisjonen til poesi for barn på spansk og selv om boken ble skrevet i 2014, kan vi plassere den i den samme tradisjonen som barnelitteraturen som kom ut i 1980-årene. Denne tradisjonen er kjent for sine temaer som natur, fantasifigurer og som provoserer følelser som for eksempel glede. Historien er satt sammen av små dikt som har sine egne titler og blir til sammen et episk eventyrlystent dikt. Merino sa i et intervju med noen studenter fra Universitetet i Oslo at med denne boken ville hun «redde ideen om at et dikt også kan være en historie».
Innholdet i boken
Boken forteller historien om den eventyrlystne vikingen Eero. Gjennom poesi og illustrasjoner blir vi kjent med hovedpersonen i boken som en viking som er lei av omgivelsene sine og som vil se verden. Han tar med seg tingene sine og uten å si farvel til noen, drar han ut på havet. Vikingen velger en dårlig rute og ender opp forlist på sjøen. Han kommer til avgrunnen og våkner opp flytende på vannet som tar ham med seg helt bort til en fisker som tar ham opp fra vannet og med seg i båten sin. Vikingen blir veldig glad for å bli reddet og forklarer fiskeren hva som hadde skjedd, helt til han forstår at ordene kommer ut av munnen hans uten sammenheng og at fiskeren ikke forstår ham. Etter noen timer kommer de til øya hvor fiskeren bor; «en øy med frodige grønne kratt, med busker og andre vakre planter fulle av skjønnhet». På stranden hvor de går i land er det masse sauer og en gjeterjente som gråter. Vikingen og fiskeren nærmer jeg jenta for å trøste henne og hun forteller dem at hun hadde sovnet på stranden og våknet opp uten øyne! Mennene hjelper henne og tar henne med seg. De bestemmer seg for å dra til en vis bibliotekar som kan gi dem et svar på hvorfor hun ikke har øyne og vikingen ikke kan snakke. Bibliotekaren gir dem et kart og forklarer at det eksisterer en øy hvor det før fantes en befolkning som var veldig glad og munter som plutselig forsvant og at det nå bare står et høyt tårn igjen. Han forteller dem historien om kulen som plutselig oppsto på himmelen og som gjorde at alt som bodde på øya døde. Han gir dem en magisk drikke som vil beskytte dem mot kulen hvis de velger å dra til øya. De drar til øya i et skip og i havet ser de fantastiske dyr som er hver og én en blanding av forskjellige dyr. På veien møter de en storm, men de klarer å komme seg ut av den og bort til øya. Fiskeren, gjeterjenta og vikingen går på oppdagelsesferd på øya og ser tårnet. De må gå opp tre hundre trappetrinn for å komme til det høyeste punktet på tårnet, hvor det også er en utgang. De åpner døren og der inne er det «den perfekte energien, den er begynnelsen på alt og slutten på alle svar. Det er øyeblikket man har forestilt seg i livet når alle verdenes man har forestilt seg blander seg og hvor stemmene til det oppriktige ord blir til». De flyter alle tre rundt i rommet og plutselig klarer ikke lenger vikingen å takle det som skjer lenger og besvimer. På grunn av alt som skjer der inne klarer gjeterjenta endelig å se igjen og når hun ser vikingen er han allerede død. Hun blir veldig trist for det som skjedde med vikingen og hun skjønner at hun er forelsket i ham. Vikingen våkner opp i sin egen verden og leter etter gjeterjenta over alt. Han finner henne ikke, men han lærer seg språk fra mange steder og drar på eventyr over hele verden mens han tenker på at han kommer til å møte henne igjen.
Inspirasjon
Ana Merino har skrevet andre bøker innenfor barnelitteraturen, som bøkene Hagamos caso al tigre (Vi tar oss i akt for tigeren) og El gato que no parpadea (Katten som ikke blunker).
Agonum ericeti
Agonum ericeti er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum ericeti finnes i nesten hele Europa, men er noe sjeldnere helt i sørvest. Den er utbredt østover i Asia. Finnes i Norge.
Utseende
Agonum ericeti er 6,5-8 mm lang. Hele kroppen har rød kobber farge med metallisk glans. Også de første leddene (rotleddene) på antennen og lårene (femora) har metallglans. Brystskjoldet er smalere enn skuldrene (frampartiet av dekkvingene) og har avrundede bakhjørner. Dekkvingenes tredje rille-mellomrom (fra midten / sømmen) har minst fire børstepunkt, små fordypninger med ett stivt oppstående hår. Antennenes fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia).
Levevis
Agonum ericeti er iIkke vanlig, men opptrer lokalt tallrikt. Den lever på fuktige lokaliteter, ofte på torvmose (torvmyr). Den er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Religionsåret 1816
Religionsåret 1816 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1816.
Velutinodorcus ursulus
Utseende
En nokså liten (20-25 millimeter), matt, lysbrun hjortebille. I likhet med de andre artene i slekten Velutinodorcus er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader. Hunnen ligner hannen bortsett fra at kjevene er mindre, omtrent halvparten av hodets lengde.
Utbredelse
Arten er utbredt i India, Bhutan og Myanmar.
Systematisk inndeling
Arten blir ofte plassert i slekten Dorcus.
Dijkstras algoritme
Dijkstras algoritme er en grådig algoritme for å finne korteste vei fra en gitt node til alle andre noder i en graf. Den ble publisert av Edsger Dijkstra i 1959. Å finne korteste vei i en graf behøves for eksempel innenfor ruteplanlegging og i routingprotokoller.
Algoritme
La G=(V,E) være en rettet graf, med startnode s. (Hvis grafen er urettet, kan man erstatte hver kant med to kanter - én i hver retning). Vi antar at s har en vei til alle andre noder i G. Hver kant e\in E er en tuppel e=(u,v) mellom to noder u og v. Hver kant har en lengde l_e som for eksempel kan representere tid, kostnad eller avstand. Det er viktig at l_e ikke kan være negativ.
Algoritmen starter med at man merker en distanse dist(u) til hver enkelt node. Avstanden til startnoden settes til null: dist(s)=0. For alle andre noder settes. Man oppretter også et sett S som kommer til å inneholde nodene som vi har funnet den korteste veien til. I begynnelsen er S=\{s\}. For hver node som ikke er i S, finner vi den korteste veien med følgende metode :
Dijkstras algoritme kan også finne korteste vei fra en startnode til en bestemt sluttnode. Da endrer man trinn 2 og terminerer så snart den ønskede sluttnoden har blitt lagt til i S.
Pseudokode
1 Dijkstra(Graf G, Startnode s): 2    For hver node u i G  3          sett dist(u) til uendelig 4    dist(s) ← 0 5    S ← {s} 7    Så lenge S ≠ V  8          blant alle v i settet V-S som har en kant til en node u i S  9              velg noden v som minimerer dist(u) + kantkostnad 10        dist(v) ← dist(u) + kantkostnad 11        legg til v i S  12    returner S
Eksempel
Følgende eksempel viser hvordan algoritmen finner den korteste veien mellom to byer. Startpunktet er Frankfurt, og målet er München. Hver by er en node i grafen. Kantkostnadene er avstandene mellom to byer.
Implementering
Dijkstras algoritme kan implementeres effektivt med en prioritetskø. Til å begynne med inneholder køen alle nodene v\in V utenom startnoden s (som man allerede kjenner avstanden til). I hvert trinn tar man ut noden det er kortest avstand til; eventuelt må man oppdatere avstanden til denne nodens naboer. For en graf med n noder og m kanter ekstraherer man det minste elementet i køen maksimalt n ganger, og man endrer kostnaden til en node maksimalt m ganger. Tidskompleksiteten er derfor O(m \log n) når man bruker en heap-basert prioritetskø.
Beslektede algoritmer
Søkealgoritmen A* bruker en ekstensjon av Dijkstras algoritme. Andre eksempler på relaterte algoritmer er:
Prims Algoritme
Prims algoritme, som finner et minimalt spenntre, ligner Dijkstras algoritme. Forskjellen ligger i at man, i hvert skritt, utforsker den neste kanten som isolert sett har den minste kostnaden.
Bellman-Ford
Kantkostnadene i Dijkstras algoritme kan ikke være negative. Hvis man vil finne korteste vei i en graf med negative kanter, kan man bruke Bellman-Ford-algoritmen, som er basert på dynamisk programmering.
Bredde-Først-Søk
Hvis grafen er uvektet, eller hvis alle kantetene har samme kostnad, så er Dijkstras analogt med bredde-først søk (BFS).
Llubí
Llubí er en by og kommune i det østlige Spania, på øya Mallorca i provinsen Balearene. Kommunen har 2,385 innbyggere (2021).
Cypseloidinae
Cypseloidinae (basale amerikanske seilere) er en av to underfamilier i seilerfamilien. Den består av to slekter, som til sammen inkluderer 13 arter med fugler. Den andre underfamilien er Apodinae. Artene er helst utbredt i Sør- og Mellom-Amerika, men et par arter har også tilhold i det sørlige Nord-Amerika.
Artene karakteriseres av en strømlinjeformet kropp med svært lange og smale vinger. Artene har svært korte og ubrukelige lemmer, som kun er egnet til å holde seg fast med. Fjærdrakten er typisk kamuflasjefarget. Seilere tilhører gruppen med verdens beste flygere, og mange av artene kan holde seg på vingene i måneder i strekk. De både eter, sover og parer seg i luften, og lander kun for å legge egg. Maten består av flygende insekter, som fuglene fanger i flukt, ofte kloss ved vannflaten eller like over andre typer våtmarksområder. Vann er derfor et betydningsfullt element for artene.
Slekter
Listen med slekter følger HBW Alive. Norske navn på artene er i henhold til NOF, men navn i parentes er nødvendigvis ikke offisielle.
Zsolt Gáspár
Zsolt Gáspár (født 17. mai 1977) er en ungarsk svømmer.
Han representerte Ungarn under Sommer-OL 2004 i Athen, der han ble utslått i forsøksheatet på 100 meter butterfly.
Christina Grimmie
Christina Victoria Grimmie (født 12. mars 1994 i Marlton i New Jersey, død 11. juni 2016 i Orlando i Florida) var en amerikansk sanger og låtskriver. Hun er kjent for sine coverlåter på YouTube og deltok i sangkonkurransen The Voice i 2014, hvor hun endte på en tredjeplass.
Tidlig liv
Grimmie ble født i Marlton i New Jersey, og er datter av Tina og Albert Grimmie. Hun hadde en eldre bror kalt Marcus.
Død
Christina Grimmie døde den 11. juni 2016 på et sykehus i Orlando, Florida, etter en skyteepisode kvelden før. Grimmie signerte autografer og tok bilder med fansen etter en konsert, da en mann åpnet ild mot sangeren. Hun ble skutt tre ganger og døde senere av skadene. Mannen som skjøt henne, Kevin James Loibl, skjøt seg selv på stedet.
Michal Faško
Michal Faško (født 24. august 1994) er en slovakisk fotballspiller som spiller for FK Dukla Banská Bystrica.
Algaida
Algaida er en by og kommune i det østlige Spania, på øya Mallorca i provinsen Balearene. Kommunen har 5,963 innbyggere (2021).
Strategus centaurus
Strategus centaurus er en bille som hører til gruppen hornbiller i familien skarabider (Scarabaeidae).
Utseende
En stor (50-80 millimeter), nokså bred, kraftig, blank, brunsvart hornbille, kroppen mer eller mindre sylindrisk. Hannen har et langt, litt krumt horn på pronotums forkant og et bredt, firkantet horn på hver side av pronotum. Pronotum har en rundet uthuling foran, i denne uthuligen har det grov, nettmasket mikroskulptur. Antennene er korte og vifteformede. Dekkvingene er blanke, fint og ganske spredt punkterte. Hunnen ligner hannen mne hornene er redusert til rundede knøler. Undersiden er kledt med rødlige hår.
Levevis
Larvene lever i jorden av røtter og råtnende plantedeler. Lite er kjent om biologien til denne arten. De flyr om natten og kommer gjerne til lys.
Utbredelse
Arten er utbredt i Brasil, Paraguay og det nordlige Argentina.
Mot veggen
Mot veggen (original tittel Gegen die Wand) er den fjerde spillefilmen av den tyrkisk-tyske regissøren Fatih Akın og vinner av Gullbjørnen for 2004. Filmen skildrer kjærlighetsforholdet mellom to tyskere av tyrkisk opprinnelse, som inngår et skinnekteskap for å komme hennes foreldres moralforestillinger i møte.
Filmen er første del i Akıns planlagte trilogi «Liebe, Tod und Teufel» (kjærlighet, død og djevel), og ble fulgt opp med På den andre siden i 2007.
Handling
Filmen begynner i Hamburg. «Cahit», en 40 år gammel alkoholisert tyrkisk innvandrer, kjører inn i en vegg. Mens han ligger på sykehus blir han kjent med «Sibel», som også har forsøkt å ta sitt liv. «Sibel» er en ung tyrkisk kvinne som gjør opprør mot sine tradisjonelle foreldre. Hun vil leve sitt eget liv, og sier «jeg vil leve, jeg vil danse, jeg vil knulle — og ikke bare med én type». For å oppnå denne uavhengigheten fra sin strenge far og dominante bror ønsker hun å inngå et skinnekteskap. Cahit, som har lagt sitt tyrkiske morsmål til side, reagerer sensitivt på alle spørsmål om sin bakgrunn og tjener til livets opphold ved å samle tomflasker. Han går etter noe tøven med på dette. I begynnelsen ser han udelaktig på mens Sibel etter bryllupet fører et bekymringsløst og løssluppent liv. Men etterhvert blir det klart for ham at han føler mer for Sibel, og at han elsker henne. Hans besettelse for henne går så langt at han i affekt dreper en av Sibels tidligere one-night-stand. I tiden etter blir Sibel, som nå selv har forelsket seg i Cahit, utstøtt av sin familie. Hun lover å vente på Cahit, og reiser til sin kusine i Istanbul. Der bryter hun fullstendig sammen og går under i sin sorg. Da Cahit etter å ha blitt løslatt fra fengselet vil oppsøke henne, har hun fått orden på livet igjen, en ny kjæreste og en datter. Etter to felles dager skilles Sibels og Cahits veier, da Sibel ikke kan eller vil følge Cahit til hans fødeby Mersin.
Utmerkelser
Filmen mottok Gullbjørnen ved filmfestivalen i Berlin i 2004 og tallrike andre utmerkelser, bl.a.
Patroklos
Patroklos (gresk: Πάτροκλος, Patroklos, «fars heder») var i henhold til Homers Iliaden sønn av Menoitios, sønnesønn av nymfen Aigine og Aktor, konge av Opous, en by i Opuntian (Østlige Lokris), og i gresk mytologi den nærmeste venn, våpenbror og fetter av krigeren Akilles. Sammen med sistnevnte deltok Patroklos i Trojakrigen. Da Akilles nektet å kjempe for å motsette seg Agamemnon, tok Patroklos på seg Akilles' rustning og ledet kampen inntil han ble drept av den trojanske helten Hektor. Det gjorde Akilles rasende og gjenopptok kampen. Til sist var Hektor drept og Patroklos ble æret med storslått begravelse.
Farsslekten
Hans besteforeldre på farssiden var Aiolos av Thessalia og Enarete. Hans besteforeldre på morssiden var Xuthos og Kreousa, datter av Erekhtheus og Praxithea.
Morsslekten
Menoitios var gift flere ganger, og i ulike versjoner av fortellingen er fire forskjellige kvinner navngitt som mor til Patroklos. Det mytologiske trebindsverket Bibliotheca navngir tre av Menoitios' hustruer som mulige mødre av Patroklos:
Gaius Julius Hyginus oppgir Filomela som Patroklos' mor; men han identifiserer henne ikke nærmere; hun kan ha vært beslektet med navnesøsteren som var datter av Pandion I av Athen, konge av Athen og Zeuxippe.
Livet før Trojakrigen
Som barn kom Patroklos til å drepe sin venn Klysonymos under en krangel mens de spilte terninger. Menoitios fikk Patroklos av gårde til utlandet for å unngå hevn, og fant beskyttelse ved hoffet til deres slektning Pelevs, konge av Phthia. Etter sigende var der Patroklos møtte Pelevs’ sønn Akilles. Pelevs sendte guttene ut i villmarken for å bli oppfostret av den kloke Kheiron, kentaurenes høvding.
Patroklos var en del eldre enn Akilles.
I en versjon etter Homer er Patroklos nevnt som en av frierne som ble avvist av den vakre Helena av Sparta, hvor alle frierne tok eden at de skulle forsvare den valgte ektemannen mot uansett hvem som inngikk strid med ham. Omtrent på denne tiden skal Patroklos ha drept Las, grunnlegger av byen Lakonia, i henhold til geografen Pausanias og ifølge sistnevnte forfatter kunne drapet alternativt også tilskrives Akilles.
Trojakrigen
Da krigslykken vendte seg for akajere (betegnelse som Homer benyttet for grekere i mykensk tid), og trojanerne truet deres skip, overtalte Patroklos sin fetter Akilles om låne hans rustning og lede myrmidonere i kamp. I hans streben etter å komme i kamp, forfulgte Patroklos trojanerne hele veien til Trojas porter, overhørte Akilles' ordre om å avbryte kampen straks skipene var trygge. Patroklos drepte mange trojanere og allierte, inkludert helten fra Lykia, Sarpedon (en sønn av Zevs), og vognkusken Kebriones. Under kampen lot Zevs en dusj av blodige regndråper falle over trojanernes hoder for å vise sin sorg over sin sønns død. Patroklos ble fjetret av Apollon, såret av Euforbos' lanse bakfra, og til sist drept av Hektor. Da skal han ha drept 54 fiender, ifølge Hyginus. Hektor tok også Patroklos' rustning.
Etter å ha fått tak i Patroklos' lik, som ble beskyttet på slagmarken av Odyssevs og Ajax, vendte den rasende Akilles tilbake til kampen for å hevne drapet på sin våpenbror ved å drepe Hektor. Han lot deretter Hektors lik bli dratt etter sin stridsvogn framfor å la trojanerne få den ære å ta seg av det. Akilles' sorg var stor, og for en tid nektet han å gi slipp på Patroklos' lik, men ble til sist overtalt under begrunnelsen at døde ikke kunne slippe inn i Hades før det var blitt kremert. Akilles skar av sitt hår, ofret hester, hunder og tolv trojanske fanger før han la Patroklos på likbålet.
Akilles organiserte en atletisk tevling for å ære sin døde våpenbror. Det inkluderte en hestekappløp (som ble vunnet av Diomedes), boksing (vunnet av Epeios), bryting (uavgjort mellom Ajax og Odyssevs), løping (vunnet av Odyssevs), en duell (uavgjort mellom Ajax og Diomedes), diskoskasting (vunnet av Polypoites), bueskyting (vunnet av Meriones), spydkasting (vunnet av Agamemnon uten motkandidat). Lekene er beskrevet i Iliadens bok 23, en av de eldste referanser til gresk idrett.
Forholdet til Akilles
I Iliaden er forholdet mellom Patroklos og Akilles en vital og avgjørende del av fortellingen. Forholdet bidrar til det samlede temaet om Akilles' menneskelighet. Mens Homers Iliaden aldri direkte eller uttrykkelig hevder at Akilles og hans fetter Patroklos aldri var mer enn nære venner, har dette konseptet blitt tatt opp av senere forfattere. I senere gresk skrifter, slik som i Platons Symposion, er det nære forholdet framhevet som en modell for romantisk kjærlighet. Imidlertid hadde Xenofon i hans dialog av samme tittel, Symposion, latt Sokrates argumentere for at det var unøyaktig å betegne deres forhold som romantisk. Et slikt erotisk forhold ville uansett ha vært en overtredelse for den moralske kodeks i Hellas, men nærheten i deres vennskap ble uansett en rollemodell som inspirerte Aleksander den store, som så på seg selv som en Akilles, og sin våpenbror Hefaistion som en Patroklos.
Begravelse og senere omtale
Begravelsen til Patroklos er beskrevet i bok 23 av Iliaden. Patroklos er kremert på et likbål, og hans bein er samlet i en gyllen urne i to lag med fett. Gravhaugen er bygget på samme sted som likbålet. Akilles arrangerer deretter gravleker, som beskrevet over.
Andre kilder enn Iliaden forteller om Akilles' egen død. Knoklene hans ble blandet med knoklene til Patroklos, slik at de ville være nær hverandre i døden som i livet. Ifølge et utdrag fra en tapt fortelling om Trojakrigen av Arktinos fra Miletos, førte havnymfen (eller gudinnen) Thetis levningene deres til 'Leukós' (Λευκός, «Den hvite øya», i dag kalt Slangeøya), en øy i Svartehavet mellom Romania og Ukraina, for å legge dem på et hellig sted. Ruinene av det man mente var et firkantet tempel tilegnet Akilles, med sider på 30 meter, ble oppdaget av en kaptein Kritzikly i 1823. Det ble sagt at Patroklos' og Akilles' sjeler tidvis vandret rundt på øya.
I Homers Odysseen møtes Odyssevs sin venn Akilles i Hades, og han var da i følge med Patroklos, Ajax og Antilokos (sønn av Nestor).
En hærfører fra den gresk byen Kroton i sørlige Italia, identifisert som enten Autoleon eller Leonymos (det kan dreie seg om samme person), skal ha besøkt Slangeøya mens han helet sårene han hadde fått i kamper mot en annen gresk by i sørlige Italia, Lokroi epizephyrioi. Denne hendelsen er datert til rundt 600-tallet f.Kr. Han hevdet at han hadde sett Patroklos i følge med Akilles, Ajax, Ajax den mindre, Antilokos og den vakre Helena.
Paracoryza
Paracoryza er en slekt av billene i underfamilien graveløpere (Scaritinae) i familiegruppen løpebiller.
Utseende
Små (2-4 millimeter), avlange, blankt brune løpebiller. Hodet er firkantet med ganske små fasettøyne og forholdsvis små kjever. Antennene er litt fortykkede mot spissen, litt kortere enn hode + pronotum. Pronotum er firkantet, kraftig innsnevret bak. Dekkvingene er rundede med fine punktrader.
Reicher-synagogen
Reicher-synagogen i Łódź (polsk Synagoga Reicherów) er den eneste synagogen i byen som overlevde andre verdenskrig. Den befinner seg i et mursteinstilbygg ved 1905-revolusjonens gate 28. Den er en av to virksomme synagoger i Łódź.
Etter krigen ble synagogebygningen restaurert og brukt til religiøse formål. I 1968 ble den imidlertid stengt og etterlatt til seg selv. Uten noen form for renovering ble den med tidens løp omdannet til en ruin. I 1988 ble den imidlertid totalrestaurert og brukes igjen av byens jøder.
Kim Kardashian, Superstar
Bakgrunn
Filmen viser Kim Kardashian og Ray J i oktober 2002, i et luksuriøst feriested i Esperanza-resort i Cabo i Mexico for Kardashians 22-årsdag. Ray J filmet store deler av ferien med et håndholdt videokamera, og filmet ham og Kardashian «goofing around» og ha samleie.
Kardashian var relativt ukjent før klippets utgivelse. Hun var hovedsakelig kjent som datteren til Robert Kardashian, som fungerte som O.J. Simpsons forsvarer under rettssaken mot O.J. Simpson i 1995. Kardashian var også kjent som en venn og personlig stylist for Paris Hilton etter at Kardashian var med i fire episoder av Hiltons serie, The Simple Life, fra 2003 til 2006. Kardashian møtte Ray J i 2002 mens hun jobbet som personlig stylist til hans søster, Brandy Norwood.
I desember 2018 innrømmet Kardashian at hun hadde vært på rusmiddelet ecstasy (MDMA) mens de filmet klippet.
Utgivelse
Filmen ble utgitt den 21. mars 2007 av Vivid Entertainment. Ifølge en pressemelding skrevet av Vivid Entertainment, kjøpte firmaet klippet fra et «tredjeparti» for $1 million.
I februar 2007, før utgivelsen av filmen, saksøkte Kardashian Vivid Entertainment for invasjon av privatliv og for fortjenesten og eierskapet til klippet, men Kardashian droppet saken i slutten av april 2007 og fikk et forlik med Vivid Entertainment på $5 million.
I april 2016 hevdet Ian Halperin i sin bok Kardashian Dynasty at Kardashian og hennes mor, Kris Jenner, bevisst hadde lekket sex-tapen til Vivid Entertainment. Ifølge Halperin, «A mutual friend of Kim and Paris Hilton had advised her that if she wanted to achieve fame, a sex tape would be the way to go ... Kim had discussed the idea of producing a tape with her family beforehand ... It was Kris who engineered the deal behind the scenes [med Vivid Entertainment] and was responsible for the tape seeing the light of day». Etter utgivelsen av Kardashian Dynasty nektet en representant for Kardashian og Jenner alle påstandene fra Halperin.
Elias Antonsen
Elias Antonsen (født 21. april 2001 i Lørenskog) er en svensk ishockeyspiller som spiller løper for Ringerike Panthers siden 2021/22 sesongen. Antonsen har spilt for Storhamar, Lions HC og Malungs IF.
Kristian Sletvold
Kristian Sivertsen Sletvold eller '''Chr. Sletvold''' (født 23. desember 1867 i Geitastrand i Børsa, død 22. desember 1926 i Sandvollan) var lærer, kirkesanger og ordfører. Han var ordfører i Frøya kommune 1899–1901 og ordfører i Sandvollan kommune fra 1920–1922.
Mens Sletvold bodde på Frøya var han lærer, kirkesanger og en tid herredskasserer. Familien flyttet til Sandvollan i 1905, hvor han var lærer på Hustad/Skjelvan skole. Han satt flere perioder i kommunestyret, var formann i skolestyret 1906-10 og 1923-26, og var engasjert i ungdomslag og avholdsbevegelsen.
Sletvold var Venstremann, men forholdsvis radikal, og hadde ofte omgang med radikale politikere fra regionen.
Han var gift med Sara Elise Skar (1871-1939) fra Beitstad; hun var utdannet jordmor, og var datter av bonde og varaordfører Anfind Skar. De fikk fem barn. På Sandvollan bodde familien den første tiden i lærerleiligheten i Skjelvan skole, men bygget etterhvert en egen bolig Solbakken nær gården Korsen, og flyttet i 1923 inn i den nybygde klokkergården Vollan.
Rimvydas Šalčius
Rimvydas Šalčius (født 30. januar 1985) er en litauisk svømmer.
Han representerte Litauen under Sommer-OL 2004 i Athen, der han ble utslått i forsøksheatet på 100 meter butterfly.
Agonum fuliginosum
Agonum fuliginosum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum fuliginosum finnes i nesten hele Europa, men er noe sjeldnere helt i sørvest. Den er utbredt østover i Asia. Finnes i Norge.
Utseende
Agonum fuliginosum er 5,5-7,8 mm lang og helt kullsvart og uten metallglans. Noen ganger kan det første (rotleddet) antenneleddet samt leggene (tibia) og dekkvingene være litt lysere, brunlig. Dekkvingene er mørke og det tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Flygvingene er ikke fullt utviklet. Brystskjoldet er smalere enn skuldrene (frampartiet av dekkvingene). Beina er ikke ensfarget, men har mørkere parti, leggene er lyse, rødbrune. Bakfotens første ledd (tars) er klart lengre enn sporen i spissen av leggen (tibia). Antennenes rotledd er lysere, rødlig brun, det tredje og fjerde ledd med fine korte hår og noen lange børster i spissen. (Krever forstørrelse for å se).
Levevis
Agonum fuliginosum er ganske vanlig, lever på fuktige lokaliteter under vissent løv og mose i tillknyttning til løvskog, men også langs strender. Den er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Citroën Méhari
Citroën Méhari var en bil fremstilt av Citroën mellom 1968 og 1988 i 144 953 eksemplarer. Navnet stammer fra nordafrikanske berberes benevnelse av en dromedar.
Méhari var basert på Citroën Dyane 6 (og ikke Citroën 2CV som ofte antatt), men hadde et karosseri av gjennomfarvet ABS-plast Innledningsvis kunne bilen leveres som rød, oransje, grønn og beige. Senere kom det flere farger og nyanser til. Den hadde samme 602 cm3 28,5 hk motor som 2CV6. Den lille motoren kombinert med den kantede fasongen gjør at bilen har vanskelig med å følge med trafikken på landeveien, mens den klarer seg godt i bytrafikk.
En versjon med firehjulstrekk ble fremstilt mellom 1980 og 1983 ; den hadde fremragende terrengegenskaper, nok mest på grunn av dens lave vekt. Den franske hæren benyttet den siden sent i 1970-årene Méhari i en modifisert 24V utgave.
Bilen kunne leveres med baksete eller som pickup, den siste er den som det er flest av på grunn av bagasjeplassen.
Shortcut (selskap)
Shortcut AS er et norsk app-byrå som har spesialisert seg på designutvikling av apper til smarttelefoner og nettbrett. Selskapet ble grunnlagt i desember, 2007, og har per september 2018, rundt 60 ansatte. Selskapet hadde i 2017 en omsetning på 61,7 millioner med et resultat på 4,1mill før skatt.
Med Trafikanten (senere RuterReise) var de det første selskapet med en norskutviklet app i App Store, arbeidet ble senere belønnet med Merket for god design i 2013 innen kategorien Interaktiv Design. Sammen med Posten har selskapet også mottatt Merket for god design 2015 for arbeidet med Postens interne app, Digital Rutebok.
Shortcut står bla. bak utviklingen av Rema 1000 sin Æ-app, DNB sin Spare, RuterReise, Matprat, NSB Underholdning, OBOS-appen og Nordea Mobilbank Bedrift.
Høsten 2016 ble datterselskapet Shortcut Consulting AS opprettet. I 2019 ble det opprettet et avdelingskontor i Bergen og et datterselskap ble opprettet i Danmark med kontor i København. I 2020 ble datterselskapet i Danmark utvidet med nesten 40 ansatte ved oppkjøpet og innlemmelsen i Shortcut av selskapet Greener Pastures. I 2021 ble selskapet ytterligere utvidet med et datterselskap i Sverige, med tilholdssted i Stockholm.
Vazelina Bilopphøggers (album)
Vazelina Bilopphøggers er den andre musikk-kassetten Vazelina Bilopphøggers ga ut i 1981 med denne tittelen.
Fonogramma strasti
Fonogramma strasti (originaltittel: Фонограмма страсти) er en russisk film fra 2010, regissert av Nikolaj Igorevitsj Lebedev.
Handling
Filmen forteller historien om jakten på frihet og ekte kjærlighet. Vita, ansatt i et privat detektivbyrå, forelsker seg i en høy blåøyd fremmed mann som hun møtte på en øy på en vidstrakt innsjø i en forstad like utenfor Moskva. Altoppslukende lidenskap oppstår umiddelbart mellom dem.
Blindet av sine følelser, mistenker ikke Vita at Adam egentlig er den samme mannen som hun har avlyttet for arbeidet sitt i detektiv-byrået - og at hun snart blir nødt til å eliminere Adam.
Fylkesvei 561 (Rogaland)
Fylkesvei 561 i Rogaland gikk mellom Utstein kloster og Askje i Rennesøy. Veiens lengde var 6,9 km.
2019 ble veien del av fylkesvei 4612.
Filosofiåret 1674
Filosofiåret 1674 er en oversikt over hendelser, utgivelser og personer med tilknytning til filosofi i 1674.
Court of Augmentations
Den ble opprettet i 1535. Richard Rich, 1. baron Rich ble den 19. april 1536 utnevnt som etatens første kansler. Baron Rich og andre som var tilknyttet domstolen beriket seg selv ved å kjøpe eiendommer til spottpris.
I 1542 ble kanselliet innlemmet i Court of General Surveyors, som i sin tur ble innlemmet i Exchequer under Maria I.
Bjørn Olav Hammerstad
Bjørn Olav Hammerstad (født 28. mai 1974) er en norsk journalist, forfatter og fotograf. Han har vokst opp i Alversund utenfor Bergen, og har studert retorikk og medievitenskap ved Universitetet i Bergen. Han er journalist i avisen Dagen. Han er tidligere informasjonsansvarlig i menigheten Levende Ord og har også vært rektor ved Levende Ord bibelskole. Da det oppstod strid rundt pastor Enevald Flåthens rolle i menigheten, var Hammerstad blant de som kritiserte ham offentlig.
Han debuterte som barnebokforfatter med boken Maja Mill : helt tilfeldigvis meg i 2010. I mai 2011 kom han med oppfølgeren Maja Mill og drageegget. I 2013 kom Maja Mill – drømmer, venn og tyv. Hammerstad har også skrevet boken Historien om John Wesley, som er en biografi. Den kom ut ved IKO forlag i 2012. Historien om John Wesley er også kommet ut på dansk.
Gentile Bellini
Gentile Bellini (født ca. 1429 i Venezia, død 23. februar 1507 samme sted) var en venetiansk maler. Han var sønn av maleren Jacopo Bellini.
Bakgrunn
Bellini var elev av sin far Jacopo Bellini, og utdannet seg videre i Padova under innflytelse fra sin svoger, Andrea Mantegna, hvis stil han i meget ble inspirert.
Maler
Et ungdomsverk er Maria med barnet og to stiftere hvor portrettene allerede antyder hans store anlegg for individuell karakteristikk. Han kom snart til ære og verdighet i Venezia, og arbeidet fra 1474 på utsmykningen av den store rådssal i Dogepaladset mot å få bekle meglerstillingen ved Fondaco de’ Tedeschi -  en rettighet som senere også tilfalt broren, Giovanni; hans berømte  bilder her (kampene mot Barbarossa) ble senere ødelagt av brann.